ΚΑΝΟΝΙΣΜΟΣ (ΕΟΚ) αριθ. 1787/93 ΤΗΣ ΕΠΙΤΡΟΠΗΣ της 30ής Ιουνίου 1993 για την τροποποίηση του παραρτήματος ΙΙ του κανονισμού (ΕΟΚ) αριθ. 3587/86 όσον αφορά τους συντελεστές προσαρμογής που θα εφαρμοσθούν στην τιμή αγοράς στον τομέα των οπωροκηπευτικών για τις ντομάτες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 638/93 (2), και ιδίως το άρθρο 16 παράγραφος 4,

Εκτιμώντας:

ότι στο παράρτημα ΙΙ του κανονισμού (ΕΟΚ) αριθ. 3587/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1201/93 (4), έχουν καθοριστεί οι συντελεστές προσαρμογής που θα εφαρμοστούν στην τιμή αγοράς για τις ντομάτες οι οποίες παρουσιάζουν χαρακτηριστικά διαφορετικά από εκείνα που έχουν ληφθεί υπόψη για να καθοριστούν οι τιμές βάσης-

ότι σύμφωνα με το προαναφερθέν παράρτημα, προκειμένου να υπολογισθούν οι τιμές αγοράς και αποσύρσεως, έχουν προβλεφθεί διαφορετικοί συντελεστές που αντιστοιχούν σε διαφορετικό βάρος νωπής ντομάτας μετά τη συσκευασία της- ότι παρατηρώντας τις εμπορικές συνήθειες μπορούμε να διαπιστώσουμε ότι για τις ντομάτες που προορίζονται για την αγορά των νωπών η συσκευασία αντιστοιχεί εν γένει σε βάρος 7 χιλιογράμμων- ότι πρέπει, συνεπώς, να διατηρηθεί ο συντελεστής 1 γι' αυτό τον τύπο συσκευασίας- ότι η συσκευασία από 7 έως 15 χιλιόγραμμα είναι λιγότερο δαπανηρή και χρησιμοποιείται σπανιότερα για την εμπορία και συνεπώς πρέπει να εφαρμοστεί σ' αυτή ο συντελεστής 0,70- ότι, τελευταία, οι συσκευασίες που είναι ανώτερες των 15 χιλιογράμμων ή οι χύμα συσκευασίες ως μέσο μεταφοράς αντιπροσωπεύουν ένα κόστος σαφώς χαμηλότερο από τους δύο προηγούμενους τύπους και συνεπώς ενδείκνυται να καθοριστεί ένας συντελεστής 0,45-

ότι σε εφαρμογή του κανονισμού (ΕΟΚ) αριθ. 1289/93 του Συμβουλίου (5), όπως τροποποιήθηκε από τον κανονισμό (ΕΟΚ) αριθ. 1334/93 της Επιτροπής (6), το καθεστώς παρέμβασης εφαρμόζεται από τις 11 Ιουνίου 1993- ότι θα πρέπει να προβλεφθεί η ισχύς των νέων συντελεστών το ταχύτερο δυνατόν-

ότι η Επιτροπή Διαχειρίσεως Οπωροκηπευτικών δεν διατύπωσε γνώμη στην προθεσμία που έθεσε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα ΙΙ του κανονισμού (ΕΟΚ) αριθ. 3587/86 τροποποιείται ως εξής:

Το στοιχείο δ) "τρόπος συσκευασίας" αντικαθίσταται από το ακόλουθο κείμενο:

"δ) τρόπος συσκευασίας:

- σε συσκευασία 7 χιλιογράμμων καθαρού βάρους κατ' ανώτατο όριο 1,00

- σε συσκευασία ανώτερη των 7 χιλιογράμμων αλλά ίση ή κατώτερη των 15 χιλιογράμμων καθαρού βάρους 0,70

μόνο για τους μήνες Αύγουστο και Σεπτέμβριο σύμφωνα με το άρθρο 15 παράγραφος 3 του κανονισμού (ΕΟΚ) αριθ. 1035/72 - σε συσκευασία ανώτερη των 15 χιλιογράμμων καθαρού βάρους ή χύμα σε ένα μέσο μεταφοράς 0,45."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 69 της 20. 3. 1993, σ. 7.

(3) ΕΕ αριθ. L 334 της 27. 11. 1986, σ. 1.

(4) ΕΕ αριθ. L 122 της 18. 5. 1993, σ. 29.

(5) ΕΕ αριθ. L 132 της 29. 5. 1993, σ. 3.

(6) ΕΕ αριθ. L 132 της 29. 5. 1993, σ. 120.